Դեյվիդ Ուորկ Գրիֆիթ

Դեյվիդ Ուորկ Գրիֆիթ (, ), ամերիկացի կինոռեժիսոր, դերասան, սցենարիստ, պրոդյուսեր։

1936 թ. արժանացել է «Օսկար» մրցանակի համաշխարհային կինոյում խոշոր վաստակի համար։

 Կենսագրություն 
Ծնվել է 1875 թ. հունվարի 22-ին Կենտուկի նահանգում՝ Կրեստվուդում։ Գրիֆիթների ընտանիքը սկզբում ապրում էր բարեկեցիկ կյանքով։ Բայց քաղաքացիական պատերազմի ժամանակ Դեյվիդի հայրը անցավ Հարավի կողմը։ Վերջինիս պարտությունից հետո Գրիֆիթների ընտանիքը սնանկացավ, և նրանք ստիպված ապրում էին ավագ դստեր՝ ուսուցչուհի Մեթիի աշխատավարձով։ Մինչև կինոն Գրիֆիթը զբաղվել է բազմաթիվ մասնագիտություններով։ Նա եղել է իր քաղաքի փոքր թերթի խմբագիր, սևագործ, մետաղագործ, գրադարանավար, ծառայող, վերելակավար, հրշեջ։ 1920-ական թվականներին նա դարձավ դերասան փոքր թատերախմբում։ Գրիֆիթը երազում էր գրող դառնալ և իր ազատ ժամանակը տրամադրում էր պոեմների, պատմվածքների և պիեսների ստեղծագործմանը։ Նրա նորավեպերից և բանաստեղծություններից որոշները տպագրվել էին հայտնի ամսագրերում։ Նրա «Հիմարը և աղջիկը» պիեսը երկու շաբաթ շարունակ բեմադրվում էր Վաշինգտոնում և Ֆիլադելֆիայում։

 Գործունեություն 
1907 թվականին Գրիֆիթին առաջարկեցին դիմել կինոստուդիա։ Նա և իր կինը հրավեր ստացան Էդիսոնի կինոստուդիայից։ Գրիֆիթը Էդվին Պորտերի հետ նկարահանեց «Արծվի բույնից փրկվածը» ֆիլմը, որտեղ խաղաց գիշատիչ կենդանու ճանկերից երեխային խլող լեռնականին։ 1908 թ. հունիսի սկզբին Նյու Ջերսիում սկսեց իր առաջին ֆիլմը՝ «Դոլիի արկածները»։ 1908 թ. օգոստոսի 17-ին «Բայոգրաֆ» ստուդիան հրավիրեց Գրիֆիթին աշխատելու որպես գլխավոր ռեժիսոր՝ շաբաթական 50 դոլար աշխատավարձով։ Գրիֆիթը նկարահանեց մի քանի մեծ բյուջե ունեցող ֆիլմեր, որոնցից են «Ազգի ծնունդը» և «Անհամբերություն։ Սիրո պատերազմը դարերի ընթացկում»։ Ունենալով հսկայական միջոցներ՝ Գրիֆիթը չարդարացրեց Հոլիվուդի սպասումները։ Վերջինս չներեց Գրիֆիթին նրա կորուստները և հեռացրեց աշխատանքից։ Նրան անխղճաբար ոչ մի տեղ աշխատանքի չէին ընդունում։ Գրիֆիթը այլևս ոչ մի ֆիլմ չնկարահանեց։ Նա մահացավ 1948 թվականին հուլիսի 23-ին արյունազեղությունից գլխուղեղի մեջ։

 Ֆիլմագրություն 
200px|մինի|Գրիֆիթի հիշատակին նվիրված նամականիշ
200px|մինի|նկարում ձախից-աջ՝ Դուգլաս Ֆերբենքս, Մերի Փիքֆորդ, Չառլի Չապլին, Դեյվիդ Ուորկ Գրիֆիթ
200px|մինի|Գրիֆիթի աստղը Հոլիվուդյան փառքի ծառուղում
200px|մինի|Գրիֆիթի շիրմաքարը

Ընդհանուր թվով 500-ից ավելի ֆիլմի ռեժիսոր է, 200-ից ավելի սցենարի հեղինակ, խաղացել է մոտ 40 ֆիլմում։ 
+ Ոչ լրիվ Ֆիլմագրություն Տարի Անունը Անունը հայերեն Դերը Լրացուցիչ ինֆորմացիա 1908 Rescued from an Eagle's Nest Արծվի բույնից փրկվածը դերասան աշխատավարձը օրական 5 դոլար 1908 Old Isaacs, the Pawnbroker Ծեր Իսահակ գրավառուն սցենարիստ, դերասան աշխատավարձը 15 դոլար 1908 The Adventures of Dollie Դոլիի արկածները ռեժիսոր կարճամետրաժ 1908 A Woman’s Way Կնոջ ուղին ռեժիսոր կարճամետրաժ 1908 The Devil Սատանա ռեժիսոր կարճամետրաժ 1909 The Lonely Villa Միայնակ առանձնատունը ռեժիսոր կարճամետրաժ 1909 Edgar Allan Poe Էդգար Ալան Պո ռեժիսոր կարճամետրաժ 1909 In Little Italy Փոքր Իտալիայում ռեժիսոր կարճամետրաժ 1909 The Open Gate Բաց դարպասներ ռեժիսոր կարճամետրաժ 1909 A Sweet Revenge Քաղցր վրեժ ռեժիսոր կարճամետրաժ 1910 The Call Կանչ ռեժիսոր կարճամետրաժ 1910 In Old California Հին Կալիֆորնիայում ռեժիսոր կարճամետրաժ 1910 The Two Brothers Երկու եղբայրներ ռեժիսոր կարճամետրաժ 1910 As It Is in Life Կյանքը այսպիսին է ռեժիսոր կարճամետրաժ 1910 In the Border States Նահանգների սահմաններին ռեժիսոր կարճամետրաժ 1911 The Last Drop of Water Ջրի վերջին կաթիլը ռեժիսոր կարճամետրաժ 1911 For His Son Հանուն որդու ռեժիսոր կարճամետրաժ 1912 Man's Genesis Տղամարդու առաջացումը ռեժիսոր կարճամետրաժ 1912 The Narrow Road Նեղ ճանապարհ ռեժիսոր կարճամետրաժ 1912 Friends Ընկերներ ռեժիսոր կարճամետրաժ 1913 The Wanderer Թափառողը ռեժիսոր կարճամետրաժ 1915 The Birth of a Nation Ազգի ծնունդը ռեժիսոր աշխատավարձը շաբաթական 300 դոլար և 37.5% եկամուտից 1916 Intolerance։ Love's Struggle Throughout the Ages Անհամբերություն։ Սիրո պատերազմը դարերի ընթացկում ռեժիսոր  1918 Hearts of the World Աշխարհի սիրտը ռեժիսոր  1919 The Fall of Babylon  Բաբելոնի անկումը ռեժիսոր  1920 The Love Flower  Սիրո ծաղիկ ռեժիսոր  1923 The White Rose Սպիտակ վարդ ռեժիսոր  1930 Abraham Lincoln Աբրահամ Լինկոլն ռեժիսոր  1931 The Struggle Պայքար ռեժիսոր 

 Գրականություն 
 Ямпольский М. Б. Гриффит и поэтическая традиция.//Западное искусство. XX век. Классическое искусство и современность. М.։ Наука, 1992.- C.232-267. ISBN 5-02-012780-9

 Պատկերներ 

 Ծանոթագրություններ 

 Արտաքին հղումներ 
 Դեյվիդ Ուորկ Գրիֆիթի կենսագրությունը IMDb-ում
 Ուիլյամ Դրյուն Գրիֆիթի մասին այստեղ

Կատեգորիա:20-րդ դարի դերասաններ
Կատեգորիա:Ամերիկացի դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի ռեժիսորներ
Կատեգորիա:Կաթվածից մահացածներ